Publication: Magyar Közlöny
Issue: MK-2001-82 (Year: 2001, Number: 82)
Era: 1990-2004
Section: 1993. évi LXXIX. törvény 94. §-a (1) bekezdésének
Paragraph Index: 421

(2) Az R. 11. §-a a következő (12)—(13) bekezdéssel egészül ki: „(12) A szakiskolában szervezett kétéves felzárkóztató oktatás a tanuló továbbhaladása szempontjából nem tagolódik évfolyamokra. A felzárkóztató oktatásban az iskola az előkészítő/alapozó gyakorlat órakeretének legfeljebb ötven százalékát az általános műveltséget megalapozó ismeretek oktatására fordíthatja, amennyiben a tanuló kérésére, egyéni foglalkozás keretében felkészít osztályozó vizsga letételére, legalább — az általános iskola, illetve a szakiskola — két évfolyamának tananyagából. A szakiskola a kerettantervben meghatározott óraszámokat — a tanulók felkészültségéhez igazodva — egyes tantárgyak között átcsoportosíthatja, azzal a megkötéssel, hogy a tantárgy éves óraszáma nem lehet kevesebb harminchét óránál.

Source: https://magyarkozlony.hu/hivatalos-lapok/0d4e3f28543d7b581ea979de34c0f7acdb30ddd3/dokumentumok/374c931f108ad536a052b0f4563ee6d04926a0b9/letoltes